Jean-Claude Juncker

Jean-Claude Juncker (sündinud 9. detsembril 1954 Redange'is) on Luksemburgi ja Euroopa Liidu poliitik. Ta oli aastatel 2014–2019 Euroopa Komisjoni president.

Ta on sündinud Redange'is, kuid veetis suure osa lapsepõlvest Belvaux's. Õppis Strasbourgi Ülikoolis õigusteadust ja sai 1979. aastal magistrikraadi.

Poliitiline karjäär 
Naastes pärast ülikooli lõpetamist Luksemburgi, kasutas ta oma kõnemehe võimeid ning valiti 1984. aastal Luksemburgi parlamenti. Temast sai hoopis tööminister Jacques Santeri valitsuses.

1974. aastal astus ta Luksemburgi Kristlik-Sotsiaaldemorkaatlikku Rahvaparteisse (CSV) ja oli aastatel 1990–1995 selle juht.

Alates 14. juulist 1989 kuni 23. juulini 2009 oli ta Luksemburgi rahandusminister, alates 20. jaanuarist 1995 kuni 4. detsembrini 2013 Luksemburgi peaminister. 

Alates 1. jaanuarist 2005 kuni 21. jaanuarini 2013 oli Jean-Claude Juncker Euroopa Liidu Nõukogu eurorühma esimees. Ta oli esimene alaline eurorühma esimees.

Tunnustus 
 2006 Euroopa poliitilise kultuuri auhind
 2006 Karl Suure auhind

Isiklikku 
Tema isa oli Teise maailmasõja ajal tööline terasetehases.

Enne 1989. aasta valimisi elas Juncker üle raske autoõnnetuse ning viibis mitu nädalat koomas. 2019. aasta novembris viibis ta aneurüsmi operatiivsel ravil haiglas.

Vaata ka 
 Euroopa Komisjon
 Junckeri komisjon

Viited

Luksemburgi peaministrid
Euroopa Komisjoni volinikud
Kolme Tähe ordeni kavalerid
Auleegioni suurohvitserid
Sündinud 1954